הבאזאר הגדול של וילנה

בפאתי **וילנה** קיים באזאר ענקי, שגדל ללא הפסקה מתחילת שנות התשעים. שמו של הבזאר הוא גריונאי GARIUNAI תחילתו לאחר קבלת העצמאות בתחילת שנות התשעים, אז החלו סוחרים קטנים לנסוע לאירופה בעיקר לפולין ולגרמניה להביא ברכבם כמויות קטנות של סחורות שונות, שאותם מכרו במגרש הענק, ישירות מהרכב. אט אט המקום החל להתפתח והחלו להבנות מבנים קטנים, שמזכירים את סוכות האלומיניום בארץ ויותר מאוחר גם מבני קבע.

מה ניתן למצוא בו: בגדים, צעצועים, הנעלה, שעונים, אביזרים לפלאפונים, ציוד חשמלי לבית, ציוד בניה וחומרי בניה, בדים, פריטי אפנה, ציוד לדייגים, חליפות החל מרגילות וכלה בחליפות חתן, מוצרי קוסמטיקה, מוצרי חשמל, חלקי חילוף לרכב... בקיצור, מקום שצריך יום שלם כדי לבקר את כולו. מה שטוב זה שיש בו רמות שונות של איכויות וכמובן של מחירים.

באמצע שנות ה-90 המקום קיבל דחיפה רצינית עם התחלת טיסות מטען קבועות בקו **סין** - **ליטא**. סוחרים החלו טסים לסין בקבוצות מאורגנות קטנות, קונים סחורות ושולחים דרך חברה ליטאית שפעלה בסין. יותר מאוחר, החל פיתוח מסיבי של המקום שכלל בניית ביתנים מסודרים ובניית גג על רוב המתחם. במקביל, המשיכו לתפעל גם את הדוכנים הקטנים שנצבו מתחת לשמיים והתפללו שלא ירדו גשמים או שלג... מה שלא עזר להם הרבה...

לפני כעשור הוקם בבזאר כמה מבנה ענק בן שלוש קומות בסגנון קניון עם מיזוג, מערכת מדרגות נעות ומעליות, ששם מרוכזים מאות חנויות קטנות וגדולות. ניתן למצוא בבזאר הזה כל מה שחלמתם עליו....

ממולו יש שוק מכוניות גדול עם רכבים משומשים בעיקר מגרמניה, הולנד וצרפת עם מוסכים, אביזרים לרכב, צמיגים חדשים ומשומשים... בקיצור, כמעט הכל לרכב.

לשוק מגיעים הרבה מהמדינות השכנות, בעיקר מבלרוס ולטביה, בשירות אוטובוסים מיוחד שמגיע לפנות בוקר ועוזב לקראת הצהריים.

יש שירות אוטובוס חינמי ממרכז וילנה אל הבזאר וחזרה.

למי שאוהב קניות ואוהב מבחר ענק במחירי מציאה לפעמים - זה המקום לבקר בו.

**הוראות הגעה: מספיק להגיד לנהג מונית גריונאי...כמו כן** קל להגיע עם אוטובוסים בקו חינמי...

**אתר אינטרנט:**[http://www.gariunai.lt/](javascript://)

מני מוטולה 37065936144+ menytour@gmail.com